Saopštenje za medije

Tirana, 4. septembar 2023. - Danas su se sastali direktor Agencije za identifikacione dokumente, evidenciju i razmjenu podataka Bosne i Hercegovine, prof. dr. Almir Badnjević, i šef odsjeka za pravne poslove, Nermin Bećirbašić, sa zamjenikom direktora Generalne uprave za putne i transportne usluge Albanije, Endri Haxhiu, i predstavnicima nadležnog Ministarstva Republike Albanije.

Sastanak je bio posvećen važnoj inicijativi za tehničku implementaciju elektronske razmjene podataka o vozačkim dozvolama između Bosne i Hercegovine i Republike Albanije. Ova inicijativa ima za cilj olakšati i unaprijediti razmjenu informacija o vozačkim dozvolama između ovih dviju zemalja, čime će se poboljšati sigurnost na cestama i administrativni procesi.

Direktor Badnjević istakao je značaj ove saradnje i naglasio da će elektronska razmjena podataka o vozačkim dozvolama značajno doprinijeti bržem i efikasnijem procesu prepoznavanja i provjere vozačkih dozvola između Bosne i Hercegovine i Republike Albanije. Ovo će takođe pomoći u suzbijanju krivotvorenja i nelegalne upotrebe vozačkih dozvola.

Zamjenik direktora Haxhiu je izrazio spremnost Republike Albanije da podrži ovu inicijativu i zajednički radi na njenom uspješnom sprovođenju. Predstavnici nadležnog Ministarstva Republike Albanije su takođe izrazili svoje zadovoljstvo što će ova saradnja doprinijeti boljoj povezanosti između dviju zemalja u oblasti bezbjednosti na cestama.

Obe strane su se složile da će nastaviti raditi zajedno na detaljima implementacije i tehničkim aspektima razmjene podataka. Očekuje se da će ova inicijativa donijeti konkretne koristi građanima obe zemlje i doprinijeti većoj bezbjednosti u saobraćaju.

